text: X.
  Fecialium origo & jus ad eumdem auctorem refertur. Horum erat, si quae populo Romano injuriae essent illatae, apud eos, qui intulerant, queri, & res ablatas repetere, & justa alia omnia erigere; ac, his demum negatis, bellum denunciare. Quod juri gentium convenientissimum fuit, quo placet, ut non gerantur bella, nisi indicta; nec indicantur, nisi cum pacatis & mitioribus consiliis alia omnia nequidquam sunt tentata. Neque enim caussa belli justa est, nisi etiam sit necessaria.